BKI สั่ง “บิ๊กคลีนนิ่ง” พื้นที่เสี่ยง หลังพบ พนง.ในอาคารติด “โควิด”
BKI สั่ง “บิ๊กคลีนนิ่ง” พื้นที่เสี่ยง หลังพบ พนง.ในอาคารติด “โควิด”
23 ธ.ค. 2563

บริษัท กรุงเทพประกันภัย จำกัด (มหาชน) หรือ BKI แจ้งว่า พบพนักงานของ บมจ.ไอโออิ กรุงเทพประกันภัย จำกัด ซึ่งเป็นบริษัทผู้เช่าในอาคารกรุงเทพประกันภัย 1 รายติดเชื้อโควิด-19 ซึ่งผู้ติดเชื้อได้ทราบผลและการยืนยันจากแพทย์ว่าติดเชื้อโควิด-19 เมื่อวันที่ 22 ธ.ค. โดยขณะนี้บริษัท ไอโออิ ได้ปิดทำการชั่วคราวในนี้ (23 ธ.ค.) และมีมาตรการในการป้องกันการแพร่ระบาดและความปลอดภัยของพนักงานตามข้อปฎิบัติของกระทรวงสาธารณสุขที่กำหนดไว้ ดังนี้
1.แจ้งให้บริษัท ไอโออิฯ กักกันพนักงานที่เกี่ยวข้องกับผู้ติดเชื้อเป็นเวลา 14 วัน
2.ทางอาคารได้ประสานงานกับหน่วยราชการที่เกี่ยวข้องเพื่อเข้าตรวจสอบและประเมินพื้นที่เสี่ยงของอาคาร โดยได้ปิดพื้นที่ชั้น 22 เพื่อให้เจ้าหน้าที่เข้าดำเนินการฉีดพ่นยาฆ่าเชื้อให้ครอบคลุมทั่วทั้งชั้น 22, 14 และ ชั้น 9 ในวันนี้
3.ให้เจ้าหน้าที่เพิ่มรอบทำความสะอาดโดยฉีดพ่นยาฆ่าเชื้อภายในลิฟท์ทุกตัวและบริเวณจุดสัมผัสทั้ง High Zone, Medium Zone และ Low Zone รวมถึงบริเวณทางเชื่อมอาคาร ชั้น 11